rejauldu/bengali-wikipedia huggingface dataset:
পিয়েরো মার্তিন ইঙ্কাপিয়ে রেইনা (, ; জন্ম: ৯ জানুয়ারি ২০০২; পিয়েরো ইঙ্কাপিয়ে নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে জার্মান ক্লাব বায়ার লেভারকুজেন এবং ইকুয়েডর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৯ সালে, ইঙ্কাপিয়ে ইকুয়েডর অনূর্ধ্ব-১৭ দলের হয়ে ইকুয়েডরের বয়সভিত্তিক পর্যায়ে অভিষেক করেছিলেন। প্রায় এক বছর যাবত ইকুয়েডরের বয়সভিত্তিক দলের হয়ে খেলার পর, তিনি ২০২১ সালে ইকুয়েডরের হয়ে আন্তর্জাতিক পর্যায়ে অভিষেক করেছেন; ইকুয়েডরের জার্সি গায়ে তিনি এপর্যন্ত ২১ ম্যাচে ১টি গোল করেছেন।  প্রারম্ভিক জীবন পিয়েরো মার্তিন ইঙ্কাপিয়ে রেইনা ২০০২ সালের ৯ই জানুয়ারি তারিখে ইকুয়েডরের এসমেরালদাসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ইঙ্কাপিয়ে কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১৪ই নভেম্বর তারিখে ঘোষিত ইকুয়েডরের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল ইকুয়েডর  ২০২১  ১২  ১ ২০২২  ৯  ০ সর্বমোট  ২১  ১  তথ্যসূত্র  বহিঃসংযোগ           বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইকুয়েডরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইকুয়েডরের আন্তর্জাতিক ফুটবলার বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:বায়ার ০৪ লেভারকুজেনের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:ইকুয়েডরের আন্তর্জাতিক যুব ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ফুটবল ফুলব্যাক বিষয়শ্রেণী:ইন্দিপেন্দিয়েন্তে দেল ভায়ের খেলোয়াড়
ইয়োকো, হল একটি দক্ষিণ আফ্রিকান আর্থিক প্রযুক্তি কোম্পানি যা ছোট ও মাঝারি আকারের ব্যবসাকে পয়েন্ট-অফ-সেল পেমেন্ট হার্ডওয়্যার ও সফ্টওয়্যার সমাধান প্রদান করে থাকে।  কেপটাউনে সদর দপ্তর অবস্থিত, ইয়োকোর আফ্রিকান এবং মধ্যপ্রাচ্যের অসংখ্য দেশে কার্যক্রম রয়েছে।  একটি স্টার্টআপ হিসেবে, কোম্পানিটি ২০২৫ সাল পর্যন্ত ১.৭ বিলিয়ন রিঙ্গিত তহবিল সংগ্রহ করেছে। একই বছরে, এর ২০০,০০০ এরও বেশি গ্রাহক ছিল, যার আনুমানিক মূল্য ১২.৫ বিলিয়ন রিঙ্গিত, এবং এটি তার পেমেন্ট প্ল্যাটফর্মের মাধ্যমে বছরে ৩৪ বিলিয়ন রিঙ্গিত প্রক্রিয়াজাত করেছিল।   আরো দেখুন    দক্ষিণ আফ্রিকায় ব্যাংকিং  পশ্চিম কেপের অর্থনীতি   তথ্যসূত্র   বিষয়শ্রেণী:২০১৪-এ দক্ষিণ আফ্রিকায় প্রতিষ্ঠিত বিষয়শ্রেণী:দক্ষিণ আফ্রিকার খুচরা কোম্পানি বিষয়শ্রেণী:দক্ষিণ আফ্রিকার তথ্য প্রযুক্তি কোম্পানি বিষয়শ্রেণী:দক্ষিণ আফ্রিকার আর্থিক পরিষেবা কোম্পানি বিষয়শ্রেণী:দক্ষিণ আফ্রিকান মার্কা বিষয়শ্রেণী:কেপটাউন ভিত্তিক কোম্পানি
200px|থাম্ব|ডান|ভারতের পশ্চিমবঙ্গে এক পেয়ালা (কাপ) দুধ চা দুধ চা বলতে বহু সংস্কৃতিতে পাওয়া বিভিন্ন ধরনের পানীয়কে বোঝায়, যা চা ও দুধের সংমিশ্রণ ধারণ করে। এই মূল উপাদানগুলির প্রতিটির পরিমাণ, প্রস্তুতির পদ্ধতি ও অন্যান্য উপাদানের অন্তর্ভুক্তির উপর ভিত্তি করে পানীয় পরিবর্তিত হয় (চিনি বা মধু থেকে লবণ বা এলাচ পর্যন্ত পরিবর্তিত হয়)। তাৎক্ষণিক দুধ চা গুঁড়া একটি গণ-উত্পাদিত পণ্য।  ভিন্নতা স্থানীয় ভিন্নতা অন্তর্ভুক্ত:   ব্রিটিশ চা, দুধের সঙ্গে পরিবেশন করা হয়।  বাবল চা, মুক্তার দুধ চা বা বোবা দুধ চা নামেও পরিচিত, একটি তাইওয়ানিজ চা-ভিত্তিক পানীয়, যা ১৯৮০-এর দশকে তাইচুং-এ উদ্ভাবিত হয়েছিল।  দুধ পাতি চা, আক্ষরিক অর্থে 'দুধ ও চা পাতা', ভারত, পাকিস্তান, নেপাল ও বাংলাদেশে পান করা একটি চা পানীয়।  এটা বিশ্বাস করা হয়, যে থাইল্যান্ডে এক জন ব্যক্তি প্রতি মাসে ছয় কাপ পর্যন্ত বাবল চা পান করে। মালয়েশিয়া, সিঙ্গাপুর, ভিয়েতনাম ও ইন্দোনেশিয়ায় এক জন ব্যক্তি প্রতি মাসে তিন কাপ পান করে।  তথ্যসূত্র  আরও পড়ুন    বহিঃসংযোগ    বিষয়শ্রেণী:দুধ চা বিষয়শ্রেণী:অ্যালকোহলমুক্ত পানীয় বিষয়শ্রেণী:দুধ ভিত্তিক পানীয় বিষয়শ্রেণী:হংকং উদ্ভাবন বিষয়শ্রেণী:চায়ের প্রকারভেদ
রণগৌরা নারজারি (জন্ম ১ মার্চ ১৯৭০) হলেন একজন ভারতীয় রাজনীতিবিদ যিনি সংসদ সদস্য হিসেবে দায়িত্ব পালন করছেন, ২০২২ সাল থেকে ইউনাইটেড পিপলস পার্টি লিবারেলের সদস্য হিসেবে আসামের রাজ্যসভায় প্রতিনিধিত্ব করছেন।  তিনি ২০২০ সাল থেকে ইউনাইটেড পিপলস পার্টি লিবারেলের কর্মরত সভাপতি  তিনি কাজলগাঁও মিউনিসিপ্যাল বোর্ডের চেয়ারম্যানও।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭০-এ জন্ম বিষয়শ্রেণী:ইউনাইটেড পিপলস পার্টি লিবারেলের রাজনীতিবিদ বিষয়শ্রেণী:আসামের রাজ্যসভা সদস্য
অম্বালিকা (Hindi: अम्‍बालिका) হলেন কাশীরাজের কনিষ্ঠতমা কন্যা। তিনি রাজা বিচিত্রবীর্যের দ্বিতীয় স্ত্রী এবং পাণ্ডুর জননী।   ইতিহাস  ভীষ্ম অম্বা ও অম্বিকার সাথে তাকে স্বয়ম্বরসভা হতে হরণ করে আনেন। বিচিত্রবীর্য অম্বিকাকে বেশি সময় দেওয়ায় তিনি তার স্বামীর রথের সারথি সুহত্র বা শতকর্মার সাথে সম্পর্কে জড়িয়ে পড়েন এবং অধিরথ নামে একটি পুত্রের জন্ম দেন। ভীষ্ম এই কথা জানতে পেরে অধিরথকে সুহত্রের হাতে দিয়ে প্রাসাদ ছেড়ে বেরিয়ে যেতে বলেন। এই অধিরথই ছিলেন কর্নের পালক পিতা। বিচিত্রবীর্য নিঃসন্তান অবস্থায় মারা যান। এসময় ইনি শ্বশ্রূ সত্যবতীর অনুরোধে ঋষি বেদব্যাসের আশ্রমে যান নিয়োগের জন্য। নিয়োগের সময় অম্বালিকা ব্যাসের ভয়ঙ্কর চেহারা দেখে ভয়ে পাণ্ডুবর্ণ হয়ে যান। এজন্য এঁর পুত্র পাণ্ডুবর্ণ হয়ে জন্মান। পাণ্ডু পাণ্ডবদের পিতা। তিনি শেষ জীবন ভগিনী অম্বিকা ও শ্বশ্রূ সত্যবতীর সাথে তপস্বিনীর ন্যায় অতিবাহিত করেন।মহাভারত - রাজশেখর বসু   তথ্যসূত্র   বিষয়শ্রেণী:মহাভারতের চরিত্র বিষয়শ্রেণী:মহাভারত
thumb|upright=1.5|জমিতে কীটনাশক দেয়া হচ্ছে কীটনাশক এক ধরনের বিষাক্ত পদার্থ যা কীটপতঙ্গকে মেরে ফেলতে সহায়তা করে। রাসায়নিক পদার্থের সাহায্যে প্রস্তুতকৃত কীটনাশক মূলত পোকা-মাকড় নির্মূলের ক্ষেত্রে ব্যবহার করা হয়। এর প্রয়োগে পোকামাকড়ের ডিম, লার্ভাও বিনাশ ঘটে থাকে। কৃষিক্ষেত্রসহ চিকিৎসা, শিল্প-প্রতিষ্ঠান ও গৃহস্থালী কর্মকাণ্ডে প্রয়োগ করা হয়। বিংশ শতাব্দীতে কৃষির উৎপাদন বৃদ্ধিতে প্রধান নিয়ামক হিসেবে কীটনাশকের ব্যবহারকে উপজীব্য করে বিস্তৃতি ঘটেছে বলে মনে করা হয়।van Emden HF, Pealall DB (1996) Beyond Silent Spring, Chapman & Hall, London, 322pp. শাকসবজির সাথে কীটনাশক মিশ্রিত খাবার খেয়ে অনেক সময় তা মানুষের জন্য ক্ষতির কারণ হয়ে দাঁড়ায়। পাশাপাশি ব্যবহৃত প্রায় সকল ধরনের কীটনাশকই পরবর্তীতে জীববৈচিত্র্যে ব্যাপক প্রভাব ফেলেছে বলে ধারণা করা হয়। অনেক ধরনের কীটনাশক মানুষের জন্যেও ক্ষতিকর। কিছু কিছু কীটনাশক খাদ্য শৃঙ্খলেও প্রভাববিস্তার করেছে।  নিকোটিন, নিমের নির্যাশকৃত প্রাকৃতিকভাবে উৎপন্ন কীটনাশক পোকামাকড়ের বিরুদ্ধে ব্যবহার করা হয়। নিকোটিনভিত্তিক কীটনাশক মার্কিন যুক্তরাষ্ট্র, কানাডাসহ বৈশ্বিকভাবে অদ্যাবধি ব্যবহৃত হচ্ছে। কিন্তু ইউরোপীয় ইউনিয়নভূক্ত দেশসমূহে এ ধরনের কীটনাশকের ব্যবহার নিষিদ্ধ ঘোষণা করা হয়েছে।"nicotine Proposed Revocation of Tolerances 12/01". Pmep.cce.cornell.edu. Retrieved 2011-01-05. ভেষজবিহীন কীটনাশক ধাতব পদার্থ এবং আর্সেনেট, কপার ও ফ্লুরিন যৌগের সমন্বয়ে তৈরী করা হয় যাতে সালফারের ব্যবহার প্রায়ই হয়ে থাকে।  কীটনাশক এর শ্রেনীবিভাগ উৎপত্তি অনুসারে উৎপত্তি অনুসারে কীটনাশক মূলত ২ প্রকারের। যথা-  অজৈব কীটনাশক - আর্সেনিক, লেড, সালফার, ক্লোরিন ইত্যাদি ঘটিত বিভিন যৌগ।  জৈব কীটনাশক - জৈব কীটনাশক আবার দুই ধরনের  উদ্ভিজ্জ বা উদ্ভিদ থেকে প্রাপ্ত কীটনাশক যেমন - রোটেনন, নিকোটিন, পাইথ্রিন  কৃত্রিম রাসায়নিক - কৃত্রিম রাসায়নিক কীটনাশক ৩ ধরনের হয় যথা -   জৈব ক্লোরিন - ডিডিটি, গ্যামাক্সিন  জৈব ফসফেট - ম্যালানিয়ন, প্যারাথিন  কার্বামেট - সেভিন, ডায়াজিনন  বিষক্রিয়ার ধরন অনুসারে বিষক্রিয়ার ধরন অনুসারে কীটনাশক মূলত ৮ ধরনের -  পাকস্থলি বিষ  স্পর্শ বিষ  প্রবাহ বিষ  ধুমায়িত বিষ  রাসায়নিক বন্ধ্যাকারক  আকর্ষক  বিকর্ষক  খাদ্যে অনীহাকারক  কার্যকারিতার স্থান অনুসারে কার্যকারিতার স্থান অনুসারে কীটনাশক মূলত ৫ ধরনের -  দেহ বিষ  প্রোটোপ্লাজমিক বিষ  শ্বাসতন্ত্র বিষ  স্নায়ু বিষ  পাকস্থলি বিষ   তথ্যসূত্র    আরও দেখুন   ডিডিটি  কৃষিকার্য  মৃত্তিকা দূষণ  ভোপালের বিপর্যয়  বিষয়শ্রেণী:কৃষি বিষয়শ্রেণী:কীটনাশক বিষয়শ্রেণী:কীটতত্ত্ব বিষয়শ্রেণী:বালাইনাশক বিষয়শ্রেণী:জীবনাশক
| উৎস= | ব্যবহৃত অংশ= | নিম্ন রেজল্যুশন= | উদ্দেশ্য =Choose from Infobox / Header / Section / Other''' | প্রতিস্থাপনযোগ্য =As cover art, the image is not replaceable by free content; any other image that shows the packaging of the item in question would also be copyrighted, and any version that is not true to the original would be inadequate for identification or commentary.     |অন্যান্য তথ্য= }}
বেরগুজার গোকে কোরেল এরগেঞ্চ () (জন্ম ২৭ আগস্ট ১৯৮২) একজন  তুরস্কের অভিনেত্রী।   কর্মজীবন  কোরেল তার অভিনয়ে অভিষেক ঘটান লায়লা চরিত্রে ভ্যালি অব দ্য উল্ভস: ইরাক-এ অভিনয়ের মাধ্যমে। তিনি আরো ব্যাপকভাবে নজরে আসেন "শেহরাজাত এভলিয়াগলু" চরিত্রে বিনবির গেসে-এ অভিনয়ের মাধ্যমে। তিনি সুলতান সুলেমান (টিভি ধারাবাহিক)-এ মনিকা তেরেসা অতিথি চরিত্রে একটি পর্বে উপস্থিত হন (পর্ব ২৪)। ২০১২-এ, তিনি ফেরিদ সাদোগলু চরিত্রে জনপ্রিয় ধারাবাহিক কারাদায়ি-এ কেনান ইমির্জালিওগলু এর বিপরীতে অভিনয় করেন।   ব্যক্তিগত জীবন  কোরের অভিনেতা তানজু কোরেল ও অভিনেত্রী হুলিয়া দারকান-এর কন্যা।http://www.sozcu.com.tr/2013/magazin/berguzarin-en-aci-gunu-375450/ আগস্ট ২০০৯-এ, কোরেল বিবাহ করেন তার সহকর্মী অভিনেতা খালিদ এরগেঞ্চকে, যিনি বিনবির গেসে-এ তার সহকর্মী ছিলেন। ফেব্রুয়ারি ২০১০-এ,এ দম্পতি একটি পুত্র সন্তানের জন্ম দেয়।  চলচ্চিত্র তালিকা  চলচ্চিত্র  বছরশিরোনামভূমিকাব্যাখ্যা ১৯৯৯ সেন ওলিসিন ওরগুপ    ২০০৬ ভ্যালি অব দ্য উল্ভস: ইরাক লায়লা  ২০০৯ আর্সক গেলিয়োরাম ডেমেজ গড়জেই   টেলিভিশন  বছরশিরোনামভূমিকাব্যাখ্যা ১৯৯৮ কিরিক হায়াৎলার   ২০০১ চেমালিম শুনা  ২০০৫ জেইতিন দালি ইকলিম  ২০০৬ এমরাহ আদাক   ২০০৬-২০০৯ বিনবির গেসে শেহরাজাত এভলিয়াগলু মুখ্য চরিত্র ২০১০-২০১১ বিটমেয়েন সারবি ফেরায়ে মুখ্য চরিত্র ২০১১ সুলতান সুলেমান | সিগনোরা মনিকা তেরেসা গ্রিট্রি | বিশেষ অতিথি চরিত্র |- | ২০১২-২০১৫ | কারাদেই| ফেরিদ সাদোগলু | মুখ্য চরিত্র |- | ২০১৬ | ভাতানিম সেনসিন আজিজ মুখ্য চরিত্র   উপস্থাপনা  ২০০৯ – বেরগুজারলা কোকুকতান আল হাবেরী  তথ্যসূত্র   বহিঃসংযোগ   তুর্কিসস্টারডেইলি-এ বেরগুজার কোরেল  বিষয়শ্রেণী:১৯৮২-এ জন্ম বিষয়শ্রেণী:তুর্কি চলচ্চিত্র অভিনেত্রী বিষয়শ্রেণী:তুর্কি অভিনেত্রী বিষয়শ্রেণী:ইস্তাম্বুলের ব্যক্তি বিষয়শ্রেণী:জীবিত ব্যক্তি বিষয়শ্রেণী:তুর্কি টেলিভিশন অভিনেত্রী
thumb স্যার সাইমন হেনরি ওয়ার্ড হিউজ (জন্ম ১৭ মে ১৯৫১) একজন ব্রিটিশ প্রাক্তন রাজনীতিবিদ। তিনি এখন লন্ডন সাউথ ব্যাংক ইউনিভার্সিটির চ্যান্সেলর এবং স্প্যানিশ ট্রেন নির্মাতা তালগোর কৌশলগত উপদেষ্টা। হিউজ ২০১০ থেকে ২০১৪ সাল পর্যন্ত লিবারেল ডেমোক্র্যাটদের ডেপুটি লিডার ছিলেন এবং ২০১৩ থেকে ২০১৫ পর্যন্ত বিচার মন্ত্রণালয়ের প্রতিমন্ত্রী ছিলেন। তিনি ১৯৮৩ থেকে ২০১৫ পর্যন্ত বারমন্ডসে এবং ওল্ড সাউথওয়ার্ক (এবং এর পূর্বসূরিদের) নির্বাচনী এলাকার সংসদ সদস্য (এমপি) ছিলেন। তিনি ২০১৫ সালে হাউস অফ লর্ডসে একটি অবস্থান প্রত্যাখ্যান করেছিলেন।  ১৩ মে ২০১০-এ হিউজ প্রিভি কাউন্সিলের সদস্য হিসাবে শপথ গ্রহণ করেন। এটি তাকে জীবনের জন্য সম্মানজনক উপসর্গ " দ্য রাইট অনারেবল " দিয়েছে। ২০১৫ রানীর জন্মদিনের সম্মানী তালিকায়, হিউজকে "জনসাধারণ ও রাজনৈতিক সেবার জন্য" নাইট উপাধি দেওয়া হয়েছিল।  এটি তাকে " স্যার সাইমন হিউজ" নামে পরিচিত করার অনুমতি দেয়।   তথ্যসূত্র    বহিঃসংযোগ   Simon Hughes MP  official constituency website  Profile at the Liberal Democrats   Profile: Simon Hughes BBC News, 3 February 2006  |-  |-  |-  |-  |-  বিষয়শ্রেণী:নাইটস ব্যাচেলর বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:চেশায়ারের ব্যক্তি বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:জীবিত ব্যক্তি বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে উদার গণতন্ত্রী (যুক্তরাজ্য) এর সংসদ সদস্য বিষয়শ্রেণী:ইংরেজ উভকামী রাজনীতিবিদ বিষয়শ্রেণী:যুক্তরাজ্যের এলজিবিটিকিউ সংসদ সদস্য বিষয়শ্রেণী:সেলউইন কলেজ, কেমব্রিজের প্রাক্তন শিক্ষার্থী বিষয়শ্রেণী:২১শ শতাব্দীর ইংরেজ এলজিবিটিকিউ ব্যক্তি বিষয়শ্রেণী:১৯৫১-এ জন্ম বিষয়শ্রেণী:উদার গণতন্ত্রী (যুক্তরাজ্য) এর সভাপতি বিষয়শ্রেণী:উভকামী পুরুষ রাজনীতিবিদ
মালাক্কা মালয়েশিয়ার শহর ও সমুদ্রবন্দর এবং মালাক্কা অঙ্গরাজ্যের রাজধানী। শহরটি মালয় উপদ্বীপের দক্ষিণ-পূর্ব উপকূলে, ভারত মহাসাগর ও দক্ষিণ চীন সাগরকে সংযোগকারী মালাক্কা প্রণালীর তীরে অবস্থিত। আনুমানিক ১৪০৩ খ্রিষ্টাব্দে মালয়ের জনৈক পলাতক রাজা এই শহরটি প্রতিষ্ঠা করেন। অচিরেই এটি দক্ষিণ-পূর্ব এশিয়ার একটি সমৃদ্ধ বাণিজ্যকেন্দ্রে পরিণত হয়। পালতোলা জাহাজের যুগের সময় মালাক্কা শহর ছিল মালয় উপদ্বীপের সবচেয়ে ব্যস্ত বন্দরগুলির একটি। কিন্তু মালাক্কা পোতাশ্রয়টি আধুনিক সমুদ্রগামী জাহাজগুলির জন্য উপযুক্ত নয় বলে বর্তমানে বন্দরের কর্মকাণ্ড উপকূলীয় বাণিজ্যের মধ্যেই সীমিত।  ১৫শ শতকে মালাক্কার রাজারা মালয় উপদ্বীপের অধিকাংশ এবং সুমাত্রা দ্বীপের উপর নিয়ন্ত্রণ স্থাপন করেন। মালাক্কার মধ্য দিয়েই মালয় অঞ্চলে ইসলামের প্রচার ও প্রসার ঘটে। নৌপর্যটক আফঁসু দি আলবুকের্কির (Afonso de Albuquerque) নেতৃত্বে পর্তুগিজেরা ১৫১১ খ্রিষ্টাব্দে এই শহর দখল করে। পর্তুগিজ শাসনের সময় সেন্ট ফ্রান্সিস জেভিয়ার এখানে খ্রিস্টধর্ম প্রচার করেন। ১৬৪১ সালে ওলন্দাজরা শহরটি দখল করে। তখন থেকে ১৮২৪ সাল পর্যন্ত শহরটি ওলন্দাজদের নিয়ন্ত্রণে ছিল, তবে মাঝে ১৭৯৫-১৮০২ এবং ১৮১১-১৮১৮, এই দুই সময়ে এটি ব্রিটিশদের অধীনে ছিল। ১৮২৪ সালের পর সুমাত্রা দ্বীপের বেনকুলেন (বর্তমান বেংকুলু) শহরের বিনিময়ে যুক্তরাজ্যে ওলন্দাজদের কাছ থেকে নিয়ে নেয়। সিঙ্গাপুরের উন্নতির সাথে সাথে মালাক্কা শহরের অবনতি ঘটতে থাকে। ১৮২৬ থেকে ১৯৪৬ সাল পর্যন্ত মালাক্কা শাসনের কাজ পেনাং ও সিঙ্গাপুরের সাথে একত্রে পরিচালিত হত।  বর্তমানে এখানে সাড়ে চার লক্ষ লোকের বাস।   বিষয়শ্রেণী:মালয়েশিয়ার শহর
দেলোয়ার হোসেন খান দুলু বাংলাদেশ জাতীয়তাবাদী দলের একজন রাজনীতিবিদ এবং ময়মনসিংহ -৪  (সদর) আসনের সাবেক সাংসদ। তিনি ২০০১ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন।   জন্ম ও প্রাথমিক জীবন  দেলোয়ার হোসেন খান দুলু ময়মনসিংহ জেলায় জন্মগ্রহণ করেন। ময়মনসিংহ জেলার আকুয়ায় এক সম্ভ্রান্ত রাজনৈতিক পরিবারে জন্ম গ্রহণ করেন।   রাজনৈতিক ও কর্মজীবন  দেলোয়ার হোসেন খান দুলু ছিলেন ময়মনসিংহ সদর পৌরসভার সাবেক মেয়র, বিএনপি'র জাতীয় নির্বাহী কমিটির সাবেক সদস্য। ময়মনসিংহ -৪  (সদর) আসন থেকে ২০০১ সালের জাতীয় সংসদ নির্বাচনে  বাংলাদেশ জাতীয়তাবাদী দলের হয়ে সংসদ সদস্য নির্বাচিত হয়েছিলেন। স্কুল জীবন থেকেই ছিলেন পরোপকারী এবং সমাজসেবী। রাজনীতি ও দেশের জন্য নিবেদিত ছিলেন। ময়মনসিংহ শহরের আধুনিকতার ছোঁয়া দেলোয়ার হোসেন খান দুলুর মেয়র থাকাকালীন শুরু হয়।  আজকে তার প্রতিফলন হচ্ছে।    আরও দেখুন    অষ্টম জাতীয় সংসদ সদস্যদের তালিকা   তথ্যসূত্র    বহিঃসংযোগ    অষ্টম জাতীয় সংসদ সদস্যদের তালিকা (২০০১) –জাতীয় সংসদ  বিষয়শ্রেণী:অষ্টম জাতীয় সংসদ সদস্য বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:ময়মনসিংহ জেলার ব্যক্তি
ন্যাশনাল সোশ্যালিস্ট পার্টি ছিল যুক্তরাজ্যের একটি ছোট রাজনৈতিক দল, যেটি ১৯১৬ সালে প্রতিষ্ঠিত হয়েছিল। এটি ব্রিটিশ সোশ্যালিস্ট পার্টির মধ্যে একটি সংখ্যালঘু গোষ্ঠী হিসাবে উদ্ভূত হয়েছিল যারা প্রথম বিশ্বযুদ্ধে ব্রিটিশ অংশগ্রহণকে সমর্থন করেছিল; ঐতিহাসিকভাবে মার্কসবাদী বামপন্থীদের সাথে যুক্ত থাকার সময়, দলটি আন্তর্জাতিকতাবাদের সাথে সম্পর্ক ছিন্ন করে। ন্যাশনাল সোশ্যালিস্ট পার্টি লেবার পার্টির সাথে অধিভুক্ত ছিল এবং অবশেষে এটি দ্বারা শোষিত হয়েছিল।   উৎপত্তি  ন্যাশনাল সোশ্যালিস্ট পার্টি এইচএম হাইন্ডম্যান এবং তার অনুসারীরা ব্রিটিশ সোশ্যালিস্ট পার্টির নেতৃত্ব নির্বাচনে পরাজয়ের পর প্রতিষ্ঠা করেছিলেন। তারা বিশ্বাস করেছিল যে প্রথম বিশ্বযুদ্ধে যুক্তরাজ্যকে " প্রুশিয়ান সামরিকবাদ " এর বিরুদ্ধে সমর্থন করা বাঞ্ছনীয়। যদিও তারা একটি মার্কসবাদী দল ছিল তা বজায় রেখে, ১৯১৮ সালে লেবার পার্টির সাথে যুক্ত হওয়ার পরে, তারা অগ্রগামীতা ত্যাগ করে এবং রাশিয়ান বিপ্লবে শুধুমাত্র এই বিপদ দেখেছিল যে এটি যুক্তরাজ্যের যুদ্ধ প্রচেষ্টাকে দুর্বল করে দিতে পারে। জাস্টিস পত্রিকাকে ঘিরে দলটি দলবদ্ধ হয়ে পড়ে।  ১৯১৮ সালের নির্বাচনে দলের তিনজন সংসদ সদস্য নির্বাচিত হন; ড্যান ইরভিং এবং উইল থর্ন লেবার পার্টির জন্য এবং জ্যাক জোন্স জাতীয় সমাজতান্ত্রিক দলের নামে নির্বাচিত হন।Max Beer, A History of British Socialism   সামাজিক গণতান্ত্রিক ফেডারেশন  ১৯১৯ সালে গোষ্ঠীটি তার নাম পরিবর্তন করে সোশ্যাল ডেমোক্রেটিক ফেডারেশন রাখে, ব্রিটিশ সোশ্যালিস্ট পার্টি যে নামটি ব্যবহার করেছিল সেটিতে ফিরে যায়। এক পর্যায়ে এগারোজন এমপি সদস্য ছিলেন, কিন্তু ১৯২১ সালে হাইন্ডম্যান মারা যাওয়ার পর গ্রুপটি ধীরে ধীরে লেবার পার্টিতে বিলুপ্ত হয়ে যায়।Peter Barberis, John McHugh and Mike Tyldesley, Encyclopedia of British and Irish Political Organizations দলটি ১৯২৪ সাল পর্যন্ত প্রতিটি নির্বাচনে বেশ কয়েকজন প্রার্থীকে পৃষ্ঠপোষকতা করেছিল, যাদের সকলেই লেবার দলের হয়েছিলেন। ১৯২৪ সালের পর, এর এমপিদের পরিবর্তে তাদের স্থানীয় লেবার পার্টি দ্বারা স্পনসর করা হয়েছিল। দলটি অবশেষে ১৯৩৯ সালে তহবিলের অভাবের কারণে ভেঙে যায়, যদিও কিছু অবশিষ্ট সদস্য একটি "সোশ্যাল ডেমোক্রেটিক ফেলোশিপ" গঠন করে।"End of the S.D.F.", Manchester Guardian, 2 November 1939, p.3  অন্যান্য বিশিষ্ট সদস্যদের মধ্যে ছিলেন হেনরি ডব্লিউ. লি, হান্টার ওয়াটস, জন স্টোকস এবং জোসেফ বার্গেস।Max Beer, A History of British Socialism   তথ্যসূত্র   বিষয়শ্রেণী:শ্রমিক দল (যুক্তরাজ্য) এর ইতিহাস বিষয়শ্রেণী:শ্রমিক দল (যুক্তরাজ্য) এর সাথে সম্পৃক্ত সংগঠন বিষয়শ্রেণী:১৯৪১-এ বিলুপ্ত রাজনৈতিক দল বিষয়শ্রেণী:১৯১৬-এ প্রতিষ্ঠিত রাজনৈতিক দল বিষয়শ্রেণী:যুক্তরাজ্যের বিলুপ্ত সামাজিক গণতান্ত্রিক দল
নাম-ম্খা'-ছোস-ক্যি-র্গ্যা-ম্ত্শো () (১৮০৭-১৮২১) তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় র্দ্জোগ্স-ছেন-দ্পোন-স্লোব () উপাধিধারী বৌদ্ধ লামা ছিলেন।   সংক্ষিপ্ত জীবনী পে-মা-গ্সাং-স্ঙ্গাগ্স-ব্স্তান-'দ্জিন ১৮০৭ খ্রিষ্টাব্দে তিব্বতে জন্মগ্রহণ করেন। মি-'গ্যুর-নাম-ম্খা'ই-র্দো-র্জে () নামক চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাকে পে-মা-গ্সাং-স্ঙ্গাগ্স-ব্স্তান-'দ্জিন () নামক দ্বিতীয় র্দ্জোগ্স-ছেন-দ্পোন-স্লোব () উপাধিধারী লামার পুনর্জন্ম রূপে চিহ্নিত করে র্দ্জোগ্স-ছেন বৌদ্ধবিহারে বিহারে নিয়ে যান। 'জিগ্স-মেদ-'ফ্রিন-লাস-'ওদ-জের () নামক প্রথম র্দো-গ্রুব-ছেন () উপাধিধারী লামা তার অন্যতম উল্লেখযোগ্য শিক্ষক ছিলেন।  তথ্যসূত্র  বিষয়শ্রেণী:১৮০৭-এ জন্ম বিষয়শ্রেণী:১৮২১-এ মৃত্যু বিষয়শ্রেণী:দ্জোগছেন পোনলোব
উত্তর ভারতীয় রন্ধনশৈলী হল সম্মিলিতভাবে উত্তর ভারতের বিভিন্ন অঞ্চলের রন্ধনশৈলী, যার মধ্যে অন্তর্ভুক্ত রয়েছে জম্মু ও কাশ্মীর, পাঞ্জাব, হরিয়ানা, হিমাচল প্রদেশ, রাজস্থান, উত্তরাখণ্ড, দিল্লি, উত্তর প্রদেশ এবং পার্শ্ববর্তী পশ্চিম বিহারের রন্ধনশৈলী।  উত্তর ভারতীয় খাবারের উপ-প্রকারের মধ্যে রয়েছে:   অবধি রন্ধনশৈলী  ভোজপুরি রন্ধনশৈলী  বিহারি রন্ধনশৈলী  উত্তরপ্রদেশের রন্ধনশৈলী  হরিয়ানার রন্ধনশৈলী  কাশ্মীরের রন্ধনশৈলী  জম্মর রন্ধনশৈলী  কুমাউনি রন্ধনশৈলী  মুঘলাই রন্ধনশৈলী  পাঞ্জাবি রন্ধনশৈলী  রাজস্থানি রন্ধনশৈলী  উত্তর ভারতীয় রন্ধনশৈলীতে এই অঞ্চলের দক্ষিণ বা পূর্ব অংশের তুলনায় মুঘল সাম্রাজ্যের সময় পাওয়া শক্তিশালী মধ্য এশীয় প্রভাব রয়েছে।   তথ্যসূত্র    বহিঃসংযোগ
রব হ্যারিস হলেন একজন ব্রিটিশ ক্রীড়া সাংবাদিক, যিনি অ্যাসোসিয়েটেড প্রেসের বিশ্ব ক্রীড়া লেখক।  তিনি এমএসএনবিসি, বিবিসি এবং স্কাই নিউজেও উপস্থিত হয়েছেন।    কর্মজীবন  হ্যারিস বিশ্বব্যাপী ক্রীড়া লেখক হিসাবে অ্যাসোসিয়েটেড প্রেসের জন্য কাজ করেছেন।  ২০১৫ সালে, জুরিখে ফিফা গ্রেপ্তারের কভার করার সময়, হ্যারিস বাউর আউ ল্যাক হোটেলে আইন প্রয়োগকারী সংস্থার দ্বারা হেফাজতে নেওয়া প্রাক্তন ফিফা কর্মকর্তাদের একমাত্র ভিডিও ধারণ করেছিলেন।  তিনি প্রায়ই স্কাই নিউজ, বিবিসি নিউজ, সিবিসি নিউজ, আল-জাজিরা, আল-আরাবিয়া এবং এপিটিএন- এ বিশ্লেষক হিসেবে উপস্থিত হয়েছেন।    তথ্যসূত্র   বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:ব্রিটিশ ক্রীড়ালেখক বিষয়শ্রেণী:২১শ শতাব্দীর ব্রিটিশ লেখক বিষয়শ্রেণী:দ্য গার্ডিয়ানের ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ফুটবল সাংবাদিক বিষয়শ্রেণী:ব্রিটিশ ক্রীড়া সাংবাদিক বিষয়শ্রেণী:ইয়র্ক বিশ্ববিদ্যালয় (ইংল্যান্ড)-এর প্রাক্তন শিক্ষার্থী বিষয়শ্রেণী:২১শ শতাব্দীর ব্রিটিশ সাংবাদিক
ফিরোজা বেগম হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে ২০২১ পর্যন্ত পশ্চিমবঙ্গ বিধানসভায় রানিনগর বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2011List of Winners in West Bengal 2016  তথ্যসূত্র  বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:১৯৬৯-এ জন্ম বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:উত্তরবঙ্গ বিশ্ববিদ্যালয়ের প্রাক্তন শিক্ষার্থী
খনিজ সম্পদ উন্নয়ন ব্যুরো হল বাংলাদেশ সরকারের একটি ব্যুরো, যা খনিজ সম্পদ ব্যবস্থাপনা, উত্তোলন ও তদারকির দায়িত্বে নিয়োজিত। এর সদরদপ্তর ঢাকায় অবস্থিত।  ইতিহাস  ১৯৬২ সালে পাকিস্তান সরকারের শিল্পী মন্ত্রণালয়ের অধীনে খনিজ সম্পদ উন্নয়ন ব্যুরো প্রতিষ্ঠিত হয়। ১৯৭১ সালে বাংলাদেশ স্বাধীন হয়। স্বাধীনতার পর এটি বাংলাদেশ বিদ্যুৎ, জ্বালানি ও খনিজ সম্পদ মন্ত্রণালয়ের অধীনস্থ হয়। খনি ও খনিজ সম্পদ আইন ১৯৯২ ও খনি ও খনিজ সম্পদ বিধিমালা ২০১২ অনুযায়ী এটি পরিচালিত হয়। তথ্যসূত্র  বহিঃসংযোগ    বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৬২-এ পূর্ব পাকিস্তানে প্রতিষ্ঠিত বিষয়শ্রেণী:১৯৬২-এ পাকিস্তানে প্রতিষ্ঠিত বিষয়শ্রেণী:বাংলাদেশে খনন বিষয়শ্রেণী:বাংলাদেশ সরকারের ব্যুরো
কুন্দগোল () ভারতের কর্ণাটক রাজ্যের ধারওয়াড় জেলার একটি পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬১৫ মিটার (২০১৭ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কুন্ডগোল শহরের জনসংখ্যা হল ১৬,৮৩৭ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে কুন্ডগোল এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর বিষয়শ্রেণী:ভারতের পৌর এলাকা বিষয়শ্রেণী:ভারতের গ্রাম পঞ্চায়েত বিষয়শ্রেণী:কর্ণাটকের ইতিহাস বিষয়শ্রেণী:কর্ণাটকের শিব মন্দির
মার্তা ভিয়েরা দা সিলভা (জন্ম ফেব্রুয়ারি ১৯, ১৯৮৬), যিনি মার্তা নামেই সমাধিক পরিচিত, একজন প্রমিলা ফুটবলার। তিনি জাতীয় পর্যায়ে ব্রাজিলের স্ট্রাইকার হিসেবে খেলে থাকেন। তাকে বিশ্বের সেরা প্রমিলা ফুটবলার হিসেবে ধরা হয়। তিনি ক্লাব পর্যায়ে সুইডেনের উমিয়া আইকে দলে মধ্যমাঠের খেলোয়াড় হিসেবে খেলে থাকেন। তিনি ২০০৪ সালে অনুষ্ঠিত গ্রীষ্ম অলিম্পিকে ব্রাজিলের রৌপ্যপদক বিজয়ী দলের একজন সদস্য ছিলেন। ২০০৪ সালের অনূর্ধ্ব-১৯ ফিফা প্রমিলা বিশ্ব চ্যাম্পিয়নশিপে তিনি ছয় গোল করে গোল্ডেন বল পুরস্কার পেয়েছিলেন। সে প্রতিযোগিতায় ব্রাজিল চতুর্থ হয়েছিল। তিনি ২০০৬ ও ২০০৭ সালের জন্য ফিফা বর্ষসেরা প্রমিলা খেলোয়াড় নির্বাচিত হয়েছেন। ২০০৭ সালের ফিফা প্রমিলা বিশ্বকাপে তিনি সেরা খেলোয়াড় হিসেবে গোল্ডেন বল এবং শীর্ষ গোলদাতা হিসেবে গোল্ডেন বুট পুরস্কার দুটিই জিতে নেন।   আরও দেখুন   কার্লি লয়েড  ফিফা মহিলা বিশ্বকাপ  ফিফা বর্ষসেরা খেলোয়াড়   বহিঃসংযোগ   Marta's Official Instagram  Marta's Umeå IK profile  Marta's profile at FIFA.com   Marta's second goal against the United States at the 2007 Women's World Cup  Marta's Official Website  Marta: A true virtuoso - Article from FIFA's homepage   "Marta Vieira da Silva" , n°23 on Time’s list of "100 Olympic Athletes To Watch"  বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি মার্তা মার্তা বিষয়শ্রেণী:বিবিসি ১০০ নারী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:নারী ফুটবল ফরোয়ার্ড বিষয়শ্রেণী:ব্রাজিলের অলিম্পিক ফুটবলার বিষয়শ্রেণী:অলিম্পিক রৌপ্যপদক বিজয়ী ব্রাজিলীয় বিষয়শ্রেণী:২০০৪ গ্রীষ্মকালীন অলিম্পিকের ফুটবলার বিষয়শ্রেণী:২০০৮ গ্রীষ্মকালীন অলিম্পিকের ফুটবলার বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:২০১৬ গ্রীষ্মকালীন অলিম্পিকের ফুটবলার বিষয়শ্রেণী:ব্রাজিলীয় রোমান ক্যাথলিক বিষয়শ্রেণী:২০১১ ফিফা নারী বিশ্বকাপের খেলোয়াড় বিষয়শ্রেণী:২০১৫ ফিফা নারী বিশ্বকাপের খেলোয়াড় বিষয়শ্রেণী:২০০৮ গ্রীষ্মকালীন অলিম্পিকের পদক বিজয়ী বিষয়শ্রেণী:২০০৪ গ্রীষ্মকালীন অলিম্পিকের পদক বিজয়ী বিষয়শ্রেণী:২০১৯ ফিফা মহিলা বিশ্বকাপের খেলোয়াড় বিষয়শ্রেণী:২০০৭ ফিফা নারী বিশ্বকাপের খেলোয়াড় বিষয়শ্রেণী:২০০৩ ফিফা নারী বিশ্বকাপের খেলোয়াড় বিষয়শ্রেণী:সুয়েডীয় নারী ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:ন্যাশনাল ইউমেন্স সকার লিগের খেলোয়াড় বিষয়শ্রেণী:২০২৩ ফিফা নারী বিশ্বকাপের খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:ফিফা বর্ষসেরা খেলোয়াড় বিজয়ী বিষয়শ্রেণী:ব্রাজিলীয় প্রবাসী নারী ফুটবলার বিষয়শ্রেণী:প্যান আমেরিকান গেমসে ব্রাজিলের ফুটবলার
জার্মানি-ব্রুনাই সম্পর্ক বলতে জার্মানি এবং ব্রুনাইয়ের মধ্যকার দ্বিপাক্ষিক বৈদেশিক সম্পর্ককে বোঝানো হয়। ব্রুনাইয়ের দূতাবাস বার্লিনে, এবং জার্মানির দূতাবাস বন্দর সেরি বেগাওয়ানে অবস্থিত।   ইতিহাস  উভয় দেশের মধ্যে সম্পর্ক ১লা মে ১৯৮৪ সাল থেকে প্রতিষ্ঠিত হয়। ১৯৮৫-তে, সুলতান হাসসান আল-বলকিয়াহ সর্বপ্রথম ব্যক্তিগত সফরে জার্মানিতে যান এবং ১৯৯৮ সালে একটি রাষ্ট্রীয় সফরে যান, যেখানে সরকারি সফরে ২০০২ ও ২০১১ সালে আবারো পরিদর্শন করেন। অপরদিকে, চ্যান্সেলর হেলমুট কোল একটি সরকারি সফরে ১৯৯৭ সালে ব্রুনাই আসেন।   অর্থনৈতিক সম্পর্ক  ব্রুনাই দ্বিপাক্ষিক বাণিজ্যের ক্ষেত্রে জার্মানিকে একটি গুরুত্বপূর্ণ অংশীদার হিসেবে বিবেচনা করে, যা ২০১১ সালে উভয়ের বাণিজ্যকে আনুমানিক ৩৪.৬ কোটি €তে উন্নীত করে। জার্মানি মূলত ব্রুনাইয়ে যানবাহন, যন্ত্রপাতি, রাসায়নিক দ্রব্য এবং ভারী উপকরণাদি রপ্তানি করে থাকে। দুই দেশের মধ্যে বিনিয়োগে উৎসাহপ্রদান ও প্রতিকূল প্রতিরোধ চুক্তিতেও সংশোধন আনা হয়।   শিক্ষা সম্পর্ক  জার্মানি এবং ব্রুনাইয়ের মধ্যে একটি শিক্ষার্থী বিনিময় প্রোগ্রাম পরিচালিত হয় যার অংশ হিসেবে ২০০৮ সালে ব্রুনাইয়ের একদল শিক্ষার্থী জার্মান বিশ্ববিদ্যালয়সমূহে অধ্যয়নের জন্য যায়।   আরো পড়ুন   Germany, Brunei to discuss 'a whole range of issues' দ্য ব্রুনেই টাইমস তথ্যসূত্র   বিষয়শ্রেণী:জার্মানির দ্বিপাক্ষিক সম্পর্ক বিষয়শ্রেণী:ব্রুনাইয়ের দ্বিপাক্ষিক সম্পর্ক